als_Latn dik_Latn sag_Latn
Arabia Saudite po provon në kurriz çdo të thotë të ngresh gishtin e akuzës ndaj dikujt tjetër. Ajo ishte flamurtarja e përpjekjeve për diskreditimin e Katarit, si vend që mbështet terrorizmin, por një raport i “Henry Jackson Society” e akuzon vet mbretërinë e Gjirit si promovuesen kryesore të huaj të ekstremizmit islamik në Britaninë e Madhe.
“Think tank”-u i specializuar në çështjet e jashtme flet për një lidhje “të pastër e në rritje” mes organizatave islamike të financuara nga përtej detit, predikuesve të urrejtjes dhe grupeve xhihadiste nxitëse të dhunës, transmeton Tch.
Ministrat e qeverisë britanike janë nën presionin të publikojnë gjithashtu raportin e tyre mbi grupet islamike me bazë në Mbretërinë e Bashkuar. Ambasada saudite reagoi menjëherë, duke i cilësuar si kategorikisht të rreme pretendimet e “think tank”-ut, në listën e të cilit renditet si vend i Gjirit edhe Irani, si garantues i mbështetjes financiare për xhamitë dhe institucionet e edukimit islamik, që janë lidhur me shpërndarjen e materialeve ekstremiste.
Por në krye të saj, “Henry Jackson Society” vendos Arabinë Saudite, aleaten më të ngushtë të Britanisë në Lindjen e Mesme, e njëkohësisht partneren e saj më të madhe tregtare. Në dokument nënvizohet se, individë dhe fondacione janë përfshirë në eksportimin e asaj që e quan “ideologji paragjykuese dhe fanatike Wahhabi (vehabiste)”, ndërsa rreshtohen për ilustrim edhe një sërë rastesh konkrete.
Më herët, Gjermania e pranoi se numri i militantëve potencialë islamikë është rritur dhe se vendi duhet të përgatitet për mundësinë e sulmeve të ardhshme terroriste. Raporti i Agjencisë gjermane të Inteligjencës për vitin e kaluar tregon se, në Gjermani ndodhen rreth 24.400 islamikë, 9.700 prej të cilëve janë salafistë.
Pesë sulme të tilla u regjistruan në vitin 2016, përfshirë atë të natës së Krishtlindjes në Berlin, ku u vranë 12 vetë, e nga sa kujton presidenti i kësaj agjencie janë edhe 7 sulme që u arrit të shmangeshin në kohë.
Dokumenti tregon se, qindra “xhihadistë” kanë hyrë në këtë vend, në mesin e rreth një milion emigrantëve që vërshuan në Gjermani gjatë dy viteve të fundit. Zyrtarët e sigurisë janë të vëmendshëm sidomos kundrejt 680 personave që përbëjnë potencial për kërcënime islamike.
Pjesa dërrmuese e tyre janë nën ndikimin e ideologjisë salafiste. Berlini i ka shtuar ndjeshëm përpjekjet për të luftuar militantët islamikë, me një numër rekord arrestimesh, ndjekjesh penale dhe dëbimesh.
als_Latn als_Latn als_Latn als_Latn als_Latn als_Latn als_Latn als_Latn